**Projekat jačanja sestrinstva u BiH (ProSes)** ima za cilj da doprinese unapređenju zdravstvenih ishoda u BiH poboljšanjem kvaliteta usluga medicinskih sestara/tehničara i povećanjem njihove dostupnosti, posebno za ranjive i socijalno isključene grupe.

Dobro obrazovane i stručne medicinske sestre/tehničari koji čine ogromnu većinu radne snage u bh. zdravstvu (procjenjuje se 20.000) i u samom su srcu njege usmjerene na pacijenta, mogu značajno doprinijeti ostvarenju visokog kvaliteta života pojedinaca i zajednica. Oni imaju bitnu ulogu u promociji zdravih životnih stilova, sprečavanju bolesti, pružanju terapijskih usluga i dugoročne njege onima kojima je to potrebno.

ProSeS finansira i podržava Vlada Švajcarske. Mandat za provođenje projekta je povjeren Konzorciju kojeg čine Fondacija Fami i Ženevska univerzitetska bolnica (HUG). Djeluje u cijeloj BiH i predviđa dugoročnu intervenciju. Nakon prve faze koja je trajala od 1. oktobra 2012. do 30. novembra 2017, uslijedila je druga, četvorogodišnja faza koja će trajati do 30. novembra 2021. godine.

Sljedeće tri oblasti su obuhvaćene djelovanjem projekta:

1) profesionalno okruženje medicinskih sestara/tehničara;

2) sestrinstvo u zajednici/polivalentna patronaža

3) formalno obrazovanje medicinskih sestara i tehničara

Više informacija o projektu je dostupno na projektnoj web stranici:- [http://www.fondacijafami.org/ProSes\_latinica\_.html#](http://www.fondacijafami.org/ProSes_latinica_.html)

Obezbjeđivanjem **stipendija za master i doktorske studije iz oblasti zdravstvene njege/sestrinstva,** ProSes želi podržati akademsko obrazovanje medicinskih sestara/tehničara i na taj način pomoći izgradnju sestrinskih nastavnih kapaciteta na visokoškolskim ustanovama sa studijama zdravstvene/ sestrinstva u BiH.

**Kandidatkinje i kandidati se mogu prijaviti tako što će poslati zahtjev** na sljedeću adresu: Fondacija fami, Višegradska 24, 71 000 Sarajevo. Prijavni obrazac i detalje konkursa možete naći na veb stranici Fondacije fami:

***Linkovi za ćirilične web stranice:***

**Master studij**

<http://www.fondacijafami.org/ProSes_Kriteriji_za_akademski_razvoj_u_sestrinstvu_i_obrazac_za_prijavu-podrska_master_studiju_cirilica_.html>

**PhD studij**

<http://www.fondacijafami.org/ProSes_Kriteriji_za_akademski_razvoj_u_sestrinstvu_i_obrazac_za_prijavu-podrska_doktorskom_studiju_cirilica_.html>

***Linkovi za latinične web stranice:***

**Master studij**

<http://www.fondacijafami.org/ProSes_Kriteriji_za_akademski_razvoj_u_sestrinstvu_i_obrazac_za_prijavu-podrska_master_studiju_latinica_.html>

**PhD studij**

<http://www.fondacijafami.org/ProSes_Kriteriji_za_akademski_razvoj_u_sestrinstvu_i_obrazac_za_prijavu-podrska_doktorskom_studiju_latinica_.html>